Ме́сяца ноября́ в 20-й день

Святы́х священному́чеников Алекса́ндра Са́харова и Иоа́нна Тихоми́рова Шату́рских

Тропа́рь, глас 3:

Пресла́вную му́ченик дво́ицу,/ служи́телей Та́ин Боже́ственных,/ хвалу́ Це́ркве и же́ртву свяще́нную,/ днесь любо́вию восхва́лим, ве́рнии,/ Алекса́ндра и Иоа́нна па́стырей на́ших,/ и́же по́двиги ве́ры и благоче́стия/ па́ству во еди́нстве соблюдо́ша/ и да́же до сме́рти за Христа́ пострада́ша,// Его́же приле́жно мо́лят спасти́ ду́ши на́ша.

Конда́к, глас 2:

Ве́рою несумне́нною, я́ко бра́чною оде́ждею, обле́кшеся,/ к све́тлому черто́гу Небе́сному устреми́стеся,/ священному́ченицы Алекса́ндре и Иоа́нне,/ еди́наго же Христа́ всем се́рдцем возлюби́вше,/ страда́ния мно́гая и смерть претерпе́сте./ Ны́не нетле́нныя трапе́зы наслажда́етеся// и мо́литеся спасти́ся душа́м на́шим.

*Утверждены Священным Синодом  
Русской Православной Церкви  
14.07.2018 (журнал № 61).*